
Tégy hozzá még egy cseppet a tengerből. Halszószellátás és fogyasztás Dacia provinciában (Kr. u. 2-3. század)a régészeti leletek alapján

Kulcsszavak: római kor; Dacia provincia; kereskedelem; amforák; halszószok
A principátus idején a Római Birodalom lakosságának a mindennapi étrendjéhez szervesen hozzátartozott a hal. Ezt fogyaszthatták friss állapotában vagy mint feldolgozott terméket. Ilyenek például a halszószok is: garum, salsamenta, liquamen, allec, amelyeket előételként, ételízesítőként vagy a gyógyászatban használnak. Ezek a termékek amforákban tárolva, hajókon szállítják távoli piacokra. A kutatás betekintést nyújt a különböző római kori haltermékek előállítási folyamatába, szállításába és a kereskedelemben betöltött szerepükbe. A kutatás fő célja, az amforákon keresztül Dacia tartományba érkező halszószok értékesítésének, a területi eloszlásának és használatának a vizsgálata, egy egységes kép alkotása a lakosság és katonaság ellátási igényeiről. A kutatás metodológiáját tekintve két alapra támaszkodik: az első az ókori szerzőktől fennmaradt írott források, amelyek reflektálnak a halfeldolgozásra, halfogyasztásra. A második forrástömböt régészeti adatok alkotják, a szállításban alkalmazott nagyméretű kerámiaedények, az amforák, amelyek katonai, valamint civil környezetből kerülnek elő.



